4. การประกอบธุรกิจ

  ในการประกอบธุรกิจร้านอาหารญี่ปุ่นและธุรกิจเครื่องดื่มของกลุ่มโออิชินั้น บริษัทฯ
  ให้ความสำคัญกับกลยุทธ์ทางธุรกิจ ซึ่งเป็นปัจจัยสำคัญที่ก่อให้เกิดความสำเร็จต่อกิจการ สรุปได้ 4
  ประการดังนี้

(1) กลยุทธ์การสร้าง Brand ให้แข็งแกร่ง โดยการนำเสนอสินค้าเพื่อสุขภาพที่เน้นคุณภาพ

  ตั้งแต่เริ่มต้นกิจการ บริษัทฯ ได้กำหนดหลักการและแนวทางการดำเนินธุรกิจอย่างชัดเจน
  คือการทำธุรกิจร้านอาหารญี่ปุ่นที่เน้นคุณภาพเป็นสำคัญ ภายใต้ชื่อ “โออิชิ” ทำให้ชื่อของ “โออิชิ”
  เป็นที่เป็นที่ยอมรับของผู้บริโภคในปัจจุบัน สินค้าของบริษัทฯ
  เติบโตอย่างรวดเร็วและปัจจุบันเป็นที่นิยมอย่างกว้างขวางสำหรับกลุ่มผู้บริโภคที่รักสุขภาพ

(2) กลยุทธ์การวิเคราะห์ลูกค้าและดำเนินกลยุทธ์การตลาดต่อเนื่อง

  กลุ่มลูกค้าเป้าหมายหลักของสินค้าโออิชิครอบคลุมกลุ่มผู้บริโภคทุกเพศทุกวัยที่รักสุขภาพและมีวิถีชีวิตที่ทันสมัย
  ชื่นชอบการบริโภคอาหารและเครื่องดื่มที่เป็นผลดีต่อสุขภาพ
  ซึ่งอาหารญี่ปุ่นและเครื่องดื่มชาเขียวก็สามารถตอบสนองความต้องการของลูกค้ากลุ่มนี้ได้โดยตรง
  ที่ผ่านมาบริษัทฯ
  ได้ดำเนินกลยุทธ์การตลาดประชาสัมพันธ์สินค้าของโออิชิอย่างต่อเนื่องกับลูกค้ากลุ่มดังกล่าวผ่านสื่อโฆษณาทั้งทางโทรทัศน์
  วิทยุและสื่อสิ่งพิมพ์ต่างๆ โดยในปีที่ผ่านมาบริษัทฯ ก็ยังได้มุ่งเน้นไปที่สื่อออนไลน์
  และสื่อทางเลือกใหม่ๆ อีกด้วย
  อีกทั้งการให้ความสำคัญกับการติดตามความเห็นของลูกค้าเพื่อนำมาปรับปรุงงานบริการให้คงมาตรฐานอย่างสม่ำเสมอ

(3) กลยุทธ์การบริหารต้นทุนอย่างมีประสิทธิภาพ

  บริษัทฯ ให้ความสำคัญกับการบริหารจัดการต้นทุนวัตถุดิบ สร้างอำนาจต่อรองกับผู้จำหน่าย
  เพื่อรักษาระดับต้นทุนและผลประกอบการ
  ด้วยระบบการบริหารการผลิตและการจัดส่งผ่านครัวกลางซึ่งเป็นหน่วยกลางการผลิตอาหารและเครื่องดื่มให้แก่ร้านอาหารของกลุ่ม
  ทำให้บริษัทฯสามารถบริหารต้นทุนการจัดซื้อและต้นทุนการผลิตได้อย่างมีประสิทธิภาพก่อให้เกิดการประหยัดจากขนาดการผลิต

(4) กลยุทธ์การบริหารประโยชน์จากช่องการจำหน่ายที่มีทั่วถึง

  บริษัทฯใช้ผู้จัดจำหน่ายรายใหญ่ที่มีประสบการณ์ ร่วมด้วยทีมงานการตลาดของบริษัทฯ
  ในการทำตลาดทำให้เครื่องดื่มกระจายถึงผู้บริโภคอย่างทั่วถึง และสินค้าของบริษัท

1.  ลักษณะผลิตภัณฑ์หรือบริการ

  การประกอบธุรกิจของบริษัทฯ แบ่งออกได้เป็น 2 ประเภทหลัก ดังนี้

1.  ธุรกิจร้านอาหารญี่ปุ่นและร้านเบเกอรี่

  ภายใต้การดำเนินงานของบริษัทฯ และบริษัท โออิชิ ราเมน จำกัด

  สามารถแบ่งผลิตภัณฑ์และบริการออกเป็น 5 ลักษณะ โดยมีรายละเอียดดังต่อไปนี้

  (1) ร้านอาหารญี่ปุ่น ประเภท บุฟเฟ่ต์ (Buffet)

  โออิชิ บุฟเฟ่ต์

  บริษัทฯ เปิดบริการร้านอาหารญี่ปุ่นในรูปแบบบุฟเฟ่ต์ตลอดทั้งวันแห่งแรกในเมืองไทย
  ภายใต้คอนเซ็ปต์ “รับประทานเท่าไรเราไม่ว่า เหลือเท่าไรจ่ายเท่านั้น” หรือ “All You Can
  Eat But Pay what you have left” ในรูปแบบที่แตกต่างจากภัตตาคารบุฟเฟ่ต์ทั่วไป
  โดยมีอาหารให้เลือกมากกว่า 150 รายการ ทั้งอาหารญี่ปุ่น อาหารจีน และอาหารยุโรป
  ในสัดส่วนร้อยละ 70: 20: 10 ตามลำดับ นอกจากนั้น ในช่วงเทศกาลต่างๆ
  ยังจัดให้มีอาหารพิเศษที่ราคาสูงหรือหาโอกาสกินได้ไม่บ่อยครั้งมานำเสนอ
  เพื่อสร้างความแปลกใหม่และความคุ้มค่าให้แก่ลูกค้า ตามนโยบายของกลุ่มบริษัทโออิชิ
  ที่เน้นด้านคุณภาพอาหาร คุณภาพบริการ และความคุ้มค่าของผู้บริโภคเป็นสำคัญ

  ปัจจุบัน “โออิชิ บุฟเฟ่ต์” เปิดให้บริการทุกวัน ตั้งแต่รอบเที่ยง 11.00 น.-14.00 น. รอบบ่าย
  14.00 น.-16.30 น. และรอบเย็น 17.00 น.-22.00 น.
  โดยมีราคาแตกต่างตามช่วงเวลาที่ให้บริการ ตั้งแต่ราคา 499++ (รอบเที่ยงและรอบเย็น)
  และ399++ บาท (รอบบ่าย)

  โออิชิ เอ็กเพรส

  “โออิชิ เอ็กเพรส” ให้บริการอาหารบุฟเฟต์ญี่ปุ่นเช่นเดียวกับ “โออิชิ บุฟเฟ่ต์”
  เปิดให้บริการตลอดทั้งวัน แบบไม่มีรอบการให้บริการ แต่จำกัดระยะเวลาการรับประทานไว้ที่ 1
  ชั่วโมง 45 นาที ในราคา 339++ บาท อย่างไรก็ตาม
  อาหารที่ให้บริการยังคงรักษาระดับคุณภาพเทียบเท่ากับโออิชิ บุฟเฟ่ต์”
  แต่มีการปรับเปลี่ยนเมนูอาหารบางรายการตามความเหมาะสม
  เพื่อให้สอดคล้องกับความต้องการของกลุ่มลูกค้าเป้าหมาย

  ชาบูชิ

  “ชาบูชิ”
  ให้บริการร้านอาหารบุฟเฟ่ต์ที่ลำเลียงมาด้วยระบบสายพานให้ลูกค้าเลือกบริโภคโดยไม่จำกัดจำนวน
  ในราคาย่อมเยา ทั้งนี้ “ชาบูชิ” เน้นการให้บริการอาหารที่เป็นที่นิยมของชาวเอเชีย 2 ชนิด
  ได้แก่ สุกี้หม้อไฟญี่ปุ่น (ชาบู-ชาบู) และข้าวปั้นและข้าวห่อสาหร่ายหน้าต่างๆ (ซูชิ)
  ในราคาท่านละ 239++ บาท โดยเปิดให้บริการทั้งวัน และจำกัดเวลารับประทานไว้ที่ 1 ชั่วโมง
  15 นาที และสำหรับส่วนเกินทุกๆ 10 นาทีจะคิดค่าบริการ 20 บาทต่อท่าน
  เพื่อให้เพิ่มอัตราการหมุนเวียนของลูกค้า
  เนื่องจากการให้บริการแบบสายพานทำให้พื้นที่นั่งในร้านค่อนข้างจำกัด

  โออิชิ แกรนด์

  "โออิชิ แกรนด์" ที่สยามดิสคัฟเวอรี่ ชั้น 2 ด้วยบริการและบรรยากาศหรูระดับโรงแรม 5 ดาว
  รวมไปถึงรายการอาหารที่หลากหลายมากกว่า 150 รายการ และหาทานยาก
  โดยวัตถุดิบหลายอย่างเป็นของนำเข้า สำหรับโออิชิแกรนด์เปิดให้บริการวันละ 2 รอบ
  คือรอบเที่ยง ตั้งแต่เวลา 11:00 น. - 15:00 น. ราคาท่านละ 550++ บาท และรอบเย็น
  ตั้งแต่เวลา 17:00 น. – 22:00 น. ราคาท่านละ 650++ บาท

(2) ร้านอาหารญี่ปุ่น ประเภทตามสั่ง (A La Carte)

  โออิชิ ซูชิบาร์

  เนื่องจากการเปลี่ยนแปลงพฤติกรรมและความต้องการของผู้บริโภคที่ต้องการความสะดวกและรวดเร็วในบางมื้ออาหาร
  ดังนั้น เพื่อเป็นการตอบสนองความต้องการของลูกค้ากลุ่มดังกล่าว บริษัทฯ จึงเปิดดำเนินการ
  “โออิชิ ซูชิบาร์” เพื่อจำหน่ายข้าวปั้นญี่ปุ่นสำหรับนำกลับไปรับประทานตามความสะดวกของลูกค้า
  โดยมีรูปแบบในการจัดจำหน่ายในลักษณะร้านสะดวกซื้อที่มีขนาดกะทัดรัด (Kiosk)
  ตามห้างสรรพสินค้า ซุปเปอร์มาร์เก็ต และร้านอาหารต่างๆ ในเครือของกลุ่มบริษัทฯ
  โดยมีสินค้าให้เลือก 3 รูปแบบ จำนวนกว่า 75 รายการ ในราคาเริ่มต้นที่ 10 บาท ได้แก่ 1)
  ข้าวปั้นหน้าต่างๆ (นิกิริ) 2) ข้าวปั้นห่อสาหร่ายไส้ต่างๆ (มากิ) และ 3) ปลาดิบต่างๆ
  (ซาซิมิ)

  โออิชิ ราเมน

  ธุรกิจร้านบะหมี่ญี่ปุ่น ประเภทเส้นราเมน (เส้นสีเหลือง)
  ที่มีการพัฒนาสูตรการผลิตเส้นและสูตรทำน้ำซุปที่เป็นเอกลักษณ์ และมีรสชาติเข้มข้น
  ปรุงขึ้นให้ถูกปากคนไทย ทั้งเมนูญี่ปุ่น และเมนูรสจัดแบบไทย ที่มีให้เลือกกว่า 50 รายการ
  นอกจากนั้น ยังมีข้าวปั้นญี่ปุ่นหน้าต่างๆ และอาหารตามสั่ง รวมไปถึงของหวาน
  ให้เลือกอีกมากมาย เพื่อเพิ่มความหลากหลายให้แก่ลูกค้า
  โดยวัตถุดิบที่นำมาใช้ประกอบอาหารได้ผ่านการคัดสรรให้ได้มาตรฐานการอย่างพิถีพิถัน
  เพื่อให้เส้นเหนียวนุ่ม

  โอเคสุกี้แอนด์บาร์บีคิว

  ให้บริการทั้งสุกี้ญี่ปุ่นและบาร์บีคิว ภายใต้ชื่อ “โอเคสุกี้แอนด์บาร์บีคิว”
  เพื่อเพิ่มทางเลือกและสร้างความแปลกใหม่ให้แก่ผู้บริโภค ปัจจุบัน เปิดบริการที่ชลบุรี

  ล็อกโฮม (LOG HOME)

  บริษัทฯ ได้เปิดให้บริการ Dining Complex ภายใต้ชื่อ “อาคารล็อกโฮม” กลางซอยทองหล่อ
  (สุขุมวิท 55) บนเนื้อที่กว่า 4,000 ตารางเมตร โดยแบ่งรูปแบบภัตตาคารออกเป็น 5 ลักษณะ
  รวมไปถึงให้บริการห้องจัดเลี้ยงสังสรรค์ที่สามารถรองรับลูกค้าได้ตั้งแต่ 50-300 ท่าน
  และห้องคาราโอเกะสำหรับรับรองลูกค้าที่ต้องการความเป็นส่วนตัว โดยร้านอาหารต่างๆ
  ภายใต้การให้บริการของ LOG HOME มีดังนี้

  ------------ -------------------------------------------------------------------------
  The Tepp     Teppanyaki สเต็กเคาน์เตอร์สไตล์ญี่ปุ่น
               ที่จัดให้มีพ่อครัวญี่ปุ่นแสดงลีลาการปรุงอาหารพร้อมเสิร์ฟให้แก่ลูกค้าแต่ละราย
               โดยอาหารดังกล่าวจะเสิร์ฟพร้อมกับซุป สลัด ผัดผัก ข้าว ผลไม้ และชาเขียวญี่ปุ่น รวมกันใน 1 เซท
               หรือสามารถเลือกรับประทานในแบบบุฟเฟ่ต์ ในราคา 329++ บาท

  Grill & More ให้บริการอาหารประเภทบาร์บีคิว โดยมีเตาถ่านปิ้งในแต่ละโต๊ะ เพื่อให้ลูกค้าได้ปรุงตามชอบ
               และสามารถอิ่มอร่อยได้ยิ่งขึ้นในรูปแบบบุฟเฟ่ต์ในราคาเดียวคือ 450 บาทสุทธิ

  Shabushi     “ชาบูชิ”
               ให้บริการร้านอาหารบุฟเฟ่ต์ที่ลำเลียงมาด้วยระบบสายพานให้ลูกค้าเลือกบริโภคโดยไม่จำกัดจำนวน
               ในราคาย่อมเยา ทั้งนี้ “ชาบูชิ” เน้นการให้บริการอาหารที่เป็นที่นิยมของชาวเอเชีย 2 ชนิด ได้แก่
               สุกี้หม้อไฟญี่ปุ่น (ชาบู-ชาบู) และข้าวปั้นและข้าวห่อสาหร่ายหน้าต่างๆ (ซูชิ) ในราคาท่านละ 239++
               บาท โดยเปิดให้บริการทั้งวัน และจำกัดเวลารับประทานไว้ที่ 1 ชั่วโมง 15 นาที

  Log Cabin    ให้บริการอาหารไทย จากแม่ครัวระดับชาววัง ท่ามกลางบรรยากาศแบบตะวันตก พร้อมด้วยเครื่องดื่ม
               และความบันเทิงจากวงดนตรี Live Band
               ที่มีนักร้องและนักดนตรีในหลากหลายลีลามาสลับสับเปลี่ยนกันแสดงเป็นประจำทุกคืน
  ------------ -------------------------------------------------------------------------

  Maido Ookini Shokudo

  เป็นธุรกิจแฟรนไชส์ที่ทางบริษัทนำมาจากประเทศญี่ปุ่น ซึ่งเป็นรูปแบบดั่งเดิมและดำเนินการมากว่า
  40 ปี และมีสาขาทั่วประเทศมากกว่า 500 สาขา โดยเป็นรูปแบบธุรกิจแบบบริการตัวเอง
  Caferteria Style และนำเสนอรูปแบบอาหารในแบบ Home Cooking Style ในรูปแบบ
  Japanese Modern โดยแบ่งอาหารออกเป็น 4 ประเภท คือ 1.อาหารที่เสริฟ์แบบเย็น เช่น
  สลัดต่าง ๆ ปลาดิบ ซูชิ และของทานเล่น
  โดยอาหารประเภทนี้จะมีให้ลูกบริการสามารถหยิบไปได้เลยโดยไม่ต้องรอ 2.
  อาหารที่เสริฟ์แบบร้อน เช่น ของย่าง ของทอด ของนึ่ง และของต้ม
  โดยอาหารประเภทนี้จะทำให้สด ๆ แล้วนำไปเสริฟ์ให้ที่โต๊ะ 3. อาหารที่เป็นชุดเสริฟ์ร้อน
  อาหารประเภทนี้จะจัดไว้เป็นชุด เสริฟ์พร้อมซุป อาหารทานเล่น และข้าว
  เหมาะสำหรับลูกค้าที่ชอบทานอาหารเป็นชุด 4. เครื่องดื่มและของหวาน
  โดยทางร้านจะมีเครื่องดื่มให้เลือกไม่ว่าจะเป็นน้ำเปล่า น้ำอัดลม ชาเขียว หรือแม้กระทั่งเบียร์

  โดยบริษัทโออิชิเป็นบริการที่สาขาฟิวเจอร์ฟาร์ครังสิตเป็นสาขาแรก และที่ Food Channel
  สีลมเป็นสาขาที่ 2

  Kazokutei

  เป็นอีกหนึ่งธุรกิจแฟรนไชส์ที่บริษัทโออิชินำเข้าจากโอซาก้าประเทศญี่ปุ่น
  เป็นร้านโซบะและอุด้งเก่าแก่ดั้งเดิมของชาวโอซากามากว่า 60 ปี
  ด้วยความโดดเด่นในด้านสูตรลับของการทำเส้นอุด้งและโซบะที่สดใหม่ทุกวัน
  ประกอบกับซุปปลาสูตรลับแสนอร่อยกลายเป็นเอกลักษณ์ประจำร้านที่ติดใจลูกค้าชาวญี่ปุ่นแบบไม่รู้ลืม
  ปัจจุบันเปิดให้บริการที่ ชั้น 5 เซ็นทรัลปิ่นเกล้าเป็นสาขาแรก และที่ Grass ทองหล่อซอย 10
  เป็นสาขาที่ 2

  (3) ร้านเบเกอรี่

  ผลิตภัณฑ์หลักแบ่งออกเป็น 2 ประเภท ได้แก่ 1) เบเกอรี่ แบ่งออกเป็น 4 ประเภท ได้แก่
  คุ๊กกี้และเค้ก ขนมปังชนิดที่มีรสหวาน ขนมประเภทครัวซองท์ และขนมปังฝรั่งเศส ทั้งนี้
  เบเกอรี่ในแต่ละประเภทจะมีรูปแบบผลิตภัณฑ์ที่หลากหลาย จำนวนกว่า 200
  รายการหมุนเวียนสับเปลี่ยนไป โดยมีการผลิตใหม่สดทุกวัน
  ที่เน้นการคัดเลือกวัตถุดิบคุณภาพสูงจากธรรมชาติ และธัญพืชคัดพิเศษที่ให้สารอาหารที่มีคุณค่าสูง
  มาผ่านกระบวนการผลิตที่พิถีพิถัน 2) เครื่องดื่มเพื่อสุขภาพ
  เป็นเครื่องดื่มสูตรพิเศษที่ทางร้านคิดค้นขึ้นกว่า 30 รายการ ได้แก่ กาแฟคั่วบดแบบพรีเมียม
  เครื่องดื่มประเภทนมและผลิตภัณฑ์จากนม น้ำผลไม้ธรรมชาติ เป็นต้น ทั้งนี้
  รูปแบบการจัดร้านจะเน้นถึงความคล่องตัว และทันสมัย
  ซึ่งในบางสาขาได้จัดให้มีเคาท์เตอร์สำหรับนั่งรับประทานไว้บริการลูกค้าด้วย

  (4) บริการจัดเลี้ยงนอกสถานที่และส่งถึงบ้าน

  โออิชิ CATERING

  การให้บริการจัดเลี้ยงนอกสถานที่สำหรับงานเลี้ยง และงานพิธีการต่างๆ ทั้งงานเลี้ยงมงคลสมรส
  งานหมั้น งานประชุมสัมมนา ฯลฯ ซึ่งเป็นบริการจัดเลี้ยงแบบครบวงจร
  ทั้งทางด้านบุคลากรที่มีความเชี่ยวชาญ และอุปกรณ์ที่จำเป็นสำหรับการจัดงานนอกสถานที่
  โดยมีรายการอาหารให้เลือกหลากหลายจากภัตตาคารในเครือของกลุ่มบริษัทฯ นอกจากนี้
  ยังมีบริการพื้นที่ชั้นที่ 3 ภายในอาคารล็อกโฮม ที่สามารถรองรับลูกค้าได้ถึง 50-300 ท่าน
  เป็นสถานที่สำหรับการจัดงานต่างๆ ได้อีกด้วย

  โออิชิ DELIVERY

  การให้บริการจัดส่งอาหารญี่ปุ่นถึงบ้านที่หมายเลข 0-2712-3456 ตั้งแต่เวลา 10.00 – 21.00
  น. เพื่อเพิ่มความสะดวกสบายแก่ผู้บริโภค โดยบริการจัดส่งอาหารขั้นต่ำอยู่ที่ 200 บาท
  คิดค่าจัดส่งครั้งละ 20 บาท และไม่คิดค่าบริการจัดส่งเมื่อสั่งอาหารมูลค่า 300 บาทขึ้นไป
  โดยรายการอาหารออกเป็น 5 ประเภทหลักๆ คือ

  1) ชุดข้าวกล่องญี่ปุ่น (Bento Set) 2) ชุดข้าวปั้นและปลาดิบ (Sushi & Sashimi Set)

  3) อาหารตามสั่ง 4) อาหารทานเล่น

  5) เครื่องดื่มชาเขียว อะมิโนพลัส และคอฟฟิโอ

  (5) ธุรกิจแฟรนไชส์ร้านอาหาร

  บริษัทฯ เล็งเห็นถึงศักยภาพในการขยายธุรกิจให้ครอบคลุมพื้นที่จังหวัดสำคัญๆ
  ในแต่ละภาคของประเทศ โดยอาศัยชื่อเสียงและความแข็งแกร่งของชื่อสินค้า “โออิชิ”
  เป็นจุดดึงดูดให้ผู้ที่สนใจดำเนินธุรกิจร้านอาหารเข้าร่วมลงทุนทำธุรกิจแฟรนไชส์ (Franchise)
  กับบริษัทฯ ซึ่งการดำเนินธุรกิจแฟรนไชส์ บริษัทฯ
  ได้พัฒนาระบบแฟรนไชส์ที่มีมาตรฐานขึ้นเพื่อให้การปฏิบัติงานและการบริหารงานเป็นไปอย่างมีประสิทธิภาพและมีแนวทางการดำเนินธุรกิจที่สอดคล้องกัน

  ในการดำเนินธุรกิจแฟรนไชส์
  ผู้ขอแฟรนไชส์ควรศึกษารายละเอียดและทำความเข้าใจถึงข้อกำหนดและเงื่อนไขต่างๆ
  ของระบบแฟรนไชส์ที่บริษัทฯ
  ซึ่งผู้ขอแฟรนไชส์จะต้องปฏิบัติตามอย่างเคร่งครัดเพื่อประโยชน์ในการดำเนินกิจการและเพื่อประโยชน์ของเครือข่ายธุรกิจแฟรนไชส์

  ปัจจุบันนี้บริษัทได้ขายแฟรนไชส์ไปแล้วในจังหวัดภูเก็ตรวม 4 สาขา ได้แก่ อินแอนด์เอาท์ 2
  สาขา, โออิชิ ราเมน 1 สาขา และบุฟเฟต์ 1 สาขา ซึ่งได้เปิดดำเนินการในเดือนกันยายน
  2547 และ พฤศจิกายน 2547

2.  ธุรกิจเครื่องดื่ม

  ในปี 2546 บริษัทฯ ได้ตัดสินใจลงทุนโรงงานผลิตเครื่องดื่มชาเขียว ในไตรมาส 4 ปี 2546
  ภายใต้การดำเนินงานของบริษัท โออิชิ เทรดดิ้ง จำกัด
  โดยลักษณะการประกอบธุรกิจเริ่มจากการคัดเลือกใบชาเขียวแท้ที่มีคุณภาพ
  เข้าสู่กระบวนการผลิตตามมาตรฐานสากล ระบบสเตอร์รีไลซ์
  (Sterilize)ที่ปราศจากการใส่วัตถุกันเสียและสีสังเคราะห์
  โดยมีการปรุงแต่งความหวานด้วยน้ำตาลฟรุกโตส (น้ำตาลโมเลกุลเดี่ยวที่ได้จากพืช และผลไม้
  ซึ่งมีความหวานมากกว่าน้ำตาลธรรมดาถึง 1.6 เท่า
  แต่ร่างกายสามารถดูดซึมไปเผาผลาญเป็นพลังงานได้เร็วกว่าน้ำตาลปกติ)

  บัตรส่งเสริมการลงทุน

  เมื่อวันที่  30 กรกฎาคม 2546 บริษัท โออิชิ เทรดดิ้ง จำกัด
  ได้รับการส่งเสริมการลงทุนจากคณะกรรมการส่งเสริมการลงทุน สำหรับกิจการผลิตน้ำพืชผัก
  ผลไม้ บรรจุภาชนะผนึก โดยมีรายละเอียดดังนี้

  บัตรส่งเสริมการลงทุนเลขที่ 1475(2) /2546 สำหรับกิจการผลิตน้ำพืชผัก ผลไม้
  บรรจุภาชนะผนึก ประเภท 1.11
  กิจการผลิตหรือถนอมอาหารหรือสิ่งปรุงแต่งอาหารโดยใช้เทคโนโลยีที่ทันสมัย

  สิทธิประโยชน์ที่สำคัญสรุปดังนี้

-   อนุญาตนำคนต่างด้าวซึ่งเป็นช่างฝีมือหรือผู้ชำนาญการเข้ามาในราชอาณาจักรได้ตามจำนวนและกำหนดระยะเวลาที่คณะกรรมการเห็นสมควร
    โดยอนุญาตให้ทำงานเฉพาะตำแหน่งหน้าที่ตามที่คณะกรรมการเห็นชอบ

-   ยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

-   ยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมรวมกันไม่เกินร้อยละ
    100 ของเงินลงทุนไม่รวมที่ดินและทุนหมุนเวียนมีกำหนดเวลา 8 ปี
    นับจากวันที่เริ่มมีรายได้จากการประกอบกิจการนั้น
    และในกรณีที่ประกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคลดังกล่าว
    ผู้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคล
    มีกำหนดเวลาไม่เกิน 5 ปีนับแต่วันพ้นกำหนดเวลานั้น
    โดยจะเลือกหักจากกำไรสุทธิของปีใดปีหนึ่งหรือหลายปีก็ได้

-   ยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้ตลอดระยะเวลา
    8 ปี

-   อนุญาตให้นำหรือส่งเงินออกนอกราชอาณาจักรเป็นเงินตราต่างประเทศได้

  เงื่อนไขสำคัญสรุปดังนี้

-   ต้องเร่งรัดฝึกอบรมและสนับสนุนคนไทยให้สามารถปฏิบัติงานแทนช่างฝีมือหรือผู้ชำนาญการที่เป็นคนต่างด้าวภายในเวลาที่กำหนด

-   เครื่องจักรที่ใช้ในกิจการที่ได้รับการส่งเสริมต้องเป็นเครื่องจักรใหม่

-   มีกำลังการผลิตน้ำพืชผัก ผลไม้ บรรจุภาชนะผนึก ปีละประมาณ 238.2 ล้านลิตร
    (เวลาทำงาน 16 ชั่วโมง / วัน : 300 วัน / ปี)

-   บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละ 51 ของทุนจดทะเบียน

-   ต้องดำเนินการให้ได้รับใบรับรองระบบคุณภาพตามมาตรฐาน ISO 9000 ภายใน 2 ปี

-   ต้องตั้งโรงงานในเขตอุตสาหกรรมของบริษัท นวนคร จำกัด (มหาชน) จังหวัดปทุมธานี

  และเมื่อ วันที่ 23  พฤศจิกายน  2548 บริษัท โออิชิ เทรดดิ้ง จำกัด
  ได้รับการส่งเสริมการลงทุนจากคณะกรรมการส่งเสริมการลงทุน สำหรับกิจการผลิตน้ำพืชผัก
  ผลไม้ บรรจุภาชนะผนึกที่โรงงานในนิคมอุตสาหกรรมอมตะนคร โดยมีรายละเอียดดังนี้

  สิทธิประโยชน์ที่สำคัญสรุปดังนี้

-   อนุญาตนำคนต่างด้าวซึ่งเป็นช่างฝีมือหรือผู้ชำนาญการเข้ามาในราชอาณาจักรได้ตามจำนวนและกำหนดระยะเวลาที่คณะกรรมการเห็นสมควร
    โดยอนุญาตให้ทำงานเฉพาะตำแหน่งหน้าที่ตามที่คณะกรรมการเห็นชอบ

-   ยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

-   ยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปี นับจากวันที่เริ่มมีรายได้จากการประกอบกิจการนั้น
    และในกรณีที่ประกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคลดังกล่าว
    ผู้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคล
    มีหนดเวลาไม่เกิน 5 ปีนับแต่วันพ้นกำหนดเวลานั้น
    โดยจะเลือกหักจากกำไรสุทธิของปีใดปีหนึ่งหรือหลายปีก็ได้

-   ยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้ตลอดระยะเวลา
    8 ปี

                    เงื่อนไขสำคัญสรุปดังนี้

-   ต้องเร่งรัดฝึกอบรมและสนับสนุนคนไทยให้สามารถปฏิบัติงานแทนช่างฝีมือหรือผู้ชำนาญการที่เป็นคนต่างด้าวภายในเวลาที่กำหนด

-   เครื่องจักรที่ใช้ในกิจการที่ได้รับการส่งเสริมต้องเป็นเครื่องจักรใหม่

-   มีกำลังการผลิตน้ำพืชผัก ผลไม้ บรรจุภาชนะผนึก ปีละประมาณ 144 ล้านลิตร (เวลาทำงาน
    20 ชั่วโมง / วัน : 300 วัน / ปี)

-   บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละ 51 ของทุนจดทะเบียน

-   ต้องดำเนินการให้ได้รับใบรับรองระบบคุณภาพตามมาตรฐาน ISO 9000 ภายใน 2 ปี

-   ต้องตั้งโรงงานในนิคมอุตสาหกรรมอมตะนคร  จังหวัดชลบุรี

-   ต้องมีการจ้างบุคลากรที่สำเร็จการศึกษาระดับปริญญาตรีขึ้นไป  ในด้านวิทยาศาสตร์
    หรือสาขาที่เกี่ยวข้องกับเทคโนโลยี  การวิจัยพัฒนา  หรือการออกแบบ  ไม่น้อยกว่าร้อยละ 1
    ของจำนวนแรงงานทั้งหมด ในระยะ 3 ปีแรก

  และเมื่อ วันที่ 17 สิงหาคม  2552 บริษัท โออิชิ เทรดดิ้ง จำกัด
  ได้รับหนังสือแจ้งมติให้ได้รับการส่งเสริมการลงทุนจากคณะกรรมการส่งเสริมการลงทุนเพิ่มเติม
  สำหรับกิจการผลิตน้ำพืชผัก ผลไม้
  บรรจุภาชนะผนึกที่โรงงานแห่งใหม่ในเขตอุตสาหกรรมของบริษัท  นวนคร  จำกัด 
  จังหวัดปทุมธานี โดยมีรายละเอียดดังนี้

  สิทธิประโยชน์ที่สำคัญสรุปดังนี้

-   อนุญาตนำคนต่างด้าวซึ่งเป็นช่างฝีมือหรือผู้ชำนาญการเข้ามาในราชอาณาจักรได้ตามจำนวนและกำหนดระยะเวลาที่คณะกรรมการเห็นสมควร
    โดยอนุญาตให้ทำงานเฉพาะตำแหน่งหน้าที่ตามที่คณะกรรมการเห็นชอบ

-   ยกเว้นอากรขาเข้าสำหรับเครื่องจักรตามที่คณะกรรมการพิจารณาอนุมัติ

-   ยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมมีกำหนดเวลา
    8 ปี นับจากวันที่เริ่มมีรายได้จากการประกอบกิจการนั้น
    และในกรณีที่ประกอบกิจการขาดทุนในระหว่างเวลาที่ได้รับยกเว้นภาษีเงินได้นิติบุคคลดังกล่าว
    ผู้รับการส่งเสริมจะได้รับอนุญาตให้นำผลขาดทุนประจำปีที่เกิดขึ้นในระหว่างเวลานั้นไปหักออกจากกำไรสุทธิที่เกิดขึ้นภายหลังระยะเวลาได้รับยกเว้นภาษีเงินได้นิติบุคคล
    มีกำหนดเวลาไม่เกิน 5 ปีนับแต่วันพ้นกำหนดเวลานั้น
    โดยจะเลือกหักจากกำไรสุทธิของปีใดปีหนึ่งหรือหลายปีก็ได้

-   ยกเว้นไม่ต้องนำเงินปันผลจากกิจการที่ได้รับการส่งเสริมไปรวมคำนวณเพื่อเสียภาษีเงินได้ตลอดระยะเวลา
    8 ปี

  เงื่อนไขสำคัญสรุปดังนี้

-   ต้องเร่งรัดฝึกอบรมและสนับสนุนคนไทยให้สามารถปฏิบัติงานแทนช่างฝีมือหรือผู้ชำนาญการที่เป็นคนต่างด้าวภายในเวลาที่กำหนด

-   เครื่องจักรที่ใช้ในกิจการที่ได้รับการส่งเสริมต้องเป็นเครื่องจักรใหม่

-   มีกำลังการผลิตน้ำพืชผัก ผลไม้ บรรจุภาชนะผนึก ปีละประมาณ 108 ล้านลิตร (เวลาทำงาน
    16 ชั่วโมง / วัน : 300 วัน / ปี)

-   บุคคลผู้มีสัญชาติไทยจะต้องถือหุ้นรวมทั้งสิ้นไม่น้อยกว่าร้อยละ 51 ของทุนจดทะเบียน

-   ต้องดำเนินการให้ได้รับใบรับรองระบบคุณภาพตามมาตรฐาน ISO 9000 หรือ  ISO 14000
     หรือมาตรฐานสากลอื่นที่เทียบเท่า ภายใน 2 ปี

-   ต้องตั้งโรงงานในเขตอุตสาหกรรมของบริษัท  นวนคร   จำกัด  จังหวัดปทุมธานี

    1.  การตลาดและภาวะการแข่งขัน

        1.  การตลาด

กลยุทธ์การตลาดธุรกิจร้านอาหารญี่ปุ่นและเบเกอรี่เพื่อสุขภาพ

1.  กลยุทธ์ทางด้านผลิตภัณฑ์

คุณภาพและความคุ้มค่าของผลิตภัณฑ์และบริการ

  เพื่อให้ความมั่นใจว่าผลิตภัณฑ์มีความสด สะอาด ปลอดภัย และความคุ้มค่าของผู้บริโภค
  ทั้งทางด้านปริมาณและราคา เพื่อให้ผู้บริโภคได้รับความพอใจสูงสุด
  โดยเห็นได้จากการให้บริการอาหารสไตล์บุฟเฟ่ต์
  ที่มีอาหารให้เลือกหลากหลายและไม่จำกัดปริมาณการรับประทาน
  ในระดับราคาที่เหมาะสม

  ความหลากหลายของผลิตภัณฑ์และบริการ

  บริษัทฯ แบ่งลูกค้าออกเป็น 5 กลุ่มหลัก ตามลักษณะของอาหารและบริการ เครื่องหมายร้านค้า
  โดยมีกลุ่มลูกค้าเป้าหมาย ดังนี้

1)  โออิชิ แกรนด์ โออิชิบุฟเฟ่ต์ โออิชิเอ็กเพรส และ LOG HOME
    เน้นกลุ่มลูกค้าที่มีระดับรายได้ปาน

  กลางถึงค่อนข้างสูง

2)  ชาบูชิ โออิชิ เอ็กเพรส และ โอเคสุกี้แอนด์บาร์บีคิว เน้นกลุ่มลูกค้าที่มีระดับรายได้ปานกลาง

3)  โออิชิ ราเมน เน้นกลุ่มลูกค้าวัยรุ่น และกลุ่มลูกค้าที่ต้องการความรวดเร็ว

4)  IN&OUT the Bakery Cafe เน้นกลุ่มลูกค้าที่มีระดับรายได้ปานกลาง
    ที่คำนึงถึงการรักษาสุขภาพ

5)  โออิชิ ซูชิบาร์ เน้นกลุ่มลูกค้าที่มีระดับรายได้ปานกลาง
    ที่ต้องการความสะดวกและรวดเร็วในการรับประทาน

กลยุทธ์การออกรายการอาหาร

  กลยุทธ์การจัดวางอาหารที่หลากหลายและมีศิลป์ เป็นเสน่ห์อย่างหนึ่งในการดึงดูดลูกค้า
  และกระตุ้นให้ลูกค้าไม่ติดอยู่กับการบริโภคอาหารชนิดใดชนิดหนึ่งโดยเฉพาะ
  ซึ่งการดำเนินกลยุทธ์ดังกล่าวนอกจากจะเป็นการสร้างความพึงพอใจให้กับลูกค้าแล้วยังสามารถควบคุมต้นทุนวัตถุดิบได้ทางหนึ่งด้วย
  เมนูอาหารของโออิชิบุฟเฟ่ต์จะถูกเปลี่ยนบางรายการทุกๆ 3 เดือน
  โดยคัดสรรอาหารตามฤดูกาลของประเทศญี่ปุ่นภายใต้การส่งเสริมการขาย Celebrate of
  Nature

2.  กลยุทธ์การขยายสาขาเพื่อครอบคลุมพื้นที่เป้าหมาย

  กลุ่มบริษัทฯ ดำเนินการเปิดและขยายสาขาให้บริการครอบคลุมพื้นที่ทั่วกรุงเทพฯ และปริมณฑล
  โดยเฉพาะในห้างสรรพสินค้าหลักต่างๆ เพื่อสร้างความสะดวกให้กับลูกค้าและเพื่อเข้าสู่กลุ่มลูกค้า

3.  กลยุทธ์ด้านการส่งเสริมการขายและการใช้สื่อโฆษณา

  กลุ่มบริษัทฯ ได้จัดให้มีกิจกรรมพิเศษในการส่งเสริมการขายอย่างต่อเนื่อง
  เพื่อเป็นการกระตุ้นยอดขาย ตอบสนองความต้องการของผู้บริโภค
  และสร้างความประทับใจให้กับลูกค้า กลุ่มบริษัทฯ ได้จัดให้มีบัตรสมาชิกทั่วไป (Member Card)
  ที่ให้ส่วนลดพิเศษ นอกจากนี้ กลุ่มบริษัทฯ ได้ดำเนินการโฆษณาประชาสัมพันธ์ผ่านสื่อโฆษณาต่างๆ
  ทั้งทางวิทยุ โทรทัศน์ และป้ายโฆษณา (Billboard)

  4. กลยุทธ์ด้านการส่งเสริมการขายร่วมกันระหว่างร้านค้าในกลุ่มโออิชิและกลุ่มทีซีซี

  บริษัทฯ ใช้การบริหารจัดการทางการตลาดแบบ Spider Marketing ได้อย่างมีประสิทธิภาพ
  ส่งผลให้ต้นทุนในการบริหารงานต่ำ
  และสามารถเกื้อหนุนธุรกิจระหว่างกันได้อย่างเกิดประโยชน์สูงสุด
  กิจกรรมทางการตลาดของกลุ่มบริษัทฯ จึงสามารถดำเนินการได้อย่างมีประสิทธิภาพ
  เข้าสู่กลุ่มลูกค้าเป้าหมายได้อย่างเต็มที่

5. กลยุทธ์การกำหนดราคา 

  บริษัทฯ มีสินค้าที่หลากหลายราคาและหลาย Brand
  สามารถตอบสนองความต้องการของกลุ่มลูกค้าที่มีกำลังซื้อได้อย่างครอบคลุมและมีประสิทธิภาพ
  ทั้งกลุ่มลูกค้าวัยรุ่น นิสิต นักศึกษา คนทำงาน ครอบครัว และผู้ที่ใส่ใจในสุขภาพ

กลยุทธ์การตลาดธุรกิจเครื่องดื่ม

1.  กลยุทธ์ทางด้านผลิตภัณฑ์

คุณภาพของผลิตภัณฑ์และบริการ

  กลุ่มบริษัทฯ มีเป้าหมายในการดำเนินธุรกิจที่คำนึงถึงคุณภาพของสินค้าเป็นสำคัญ ดังนั้น
  การผลิตและจำหน่ายเครื่องดื่มชาเชียวพร้อมดื่มของกลุ่มบริษัทฯ
  จึงคำนึงถึงความพิถีพิถันในกระบวนการผลิต ตั้งแต่น้ำสะอาดที่ผ่านการกรองด้วยระบบ RO
  (Reverse Osmosis) การคัดเลือกใบชาสดที่มีคุณภาพ
  และการเลือกใช้ฟรุกโตสไซรับในการผลิต รวมถึงเครื่องดื่มอะมิโนพลัส
  ซึ่งออกมาเพื่อสนองตอบความต้องการของผู้บริโภคที่ทันสมัย และรักสุขภาพ
  ที่ต้องการเครื่องดื่มที่ให้ทั้งความสดชื่น และประโยชน์จากการดื่ม
  รวมทั้งกาแฟพรีเมี่ยมพร้อมดื่มคอฟฟิโอ ที่ทำจากเมล็ดกาแฟคั่วบดแท้ๆ ที่คัดสรรมาเป็นอย่างดี

  ความหลากหลายของผลิตภัณฑ์

  บริษัทฯ ได้เน้นเสนอความหลากหลายของสินค้า
  ด้วยการออกชาเขียวหลายรสชาติให้ผู้บริโภคได้เลือกตามความต้องการ
  ภายใต้รูปลักษณ์ของบรรจุภัณฑ์ที่แตกต่าง และมีเอกลักษณ์เฉพาะตัว
  เหมาะกับกลุ่มลูกค้าเป้าหมายแต่ละกลุ่ม นอกจากนี้ บริษัทฯ
  ยังได้มีการปรับบรรจุภัณฑ์และเสนอรสชาติใหม่เสมอ
  ซึ่งในปีที่ผ่านมาได้ออกสินค้าชาเขียวพร้อมดื่มพรีเมี่ยมตระกูลมัทฉะ ซึ่งเป็นชาเขียวคุณภาพดีที่สุด
  ที่ใช้ในพิธีชงชาของญี่ปุ่น ได้แก่ โออิชิ มัทฉะ มิเนอรัลที และ โออิชิ มัทฉะ มิลค์ที

2.  กลยุทธ์ทางด้านราคาเพื่อขยายฐานลูกค้า

  บริษัทฯ ดำเนินการผลิตชาเขียวพร้อมดื่มภายใต้บรรจุภัณฑ์ 2 ประเภท ในราคาที่แตกต่างกัน
  เพื่อขยายฐานของกลุ่มลูกค้าเป้าหมาย ได้แก่ บรรจุภัณฑ์ประเภทขวด PET ในราคาขวดละ 20
  บาท และ ราคาขวดละ 25 บาท สำหรับ CG 600 สำหรับกลุ่มลูกค้าที่เป็นแม่บ้าน
  และคนในวัยทำงาน และบรรจุภัณฑ์ชนิดกล่อง UHT ในราคากล่องละ 35 บาท และ 10 บาท
  สำหรับกลุ่มลูกค้า ประเภทครอบครัววัยรุ่น นักเรียน นักศึกษา สำหรับเครื่องดื่มอะมิโน พลัส
  และคอฟฟิโอ ผลิตเฉพาะประเภทขวด PET ในราคาขวดละ 20 บาท

3.  กลยุทธ์ทางด้านช่องทางการจัดจำหน่าย

เพื่อกระจายสินค้าให้เข้าถึงกลุ่มลูกค้าเป้าหมายอย่างทั่วถึง บริษัทฯ จึงจัดให้มีการกระจายสินค้า

  ผ่านช่องทางการจัดจำหน่ายหลายช่องทาง เช่น 1) ผ่านตัวแทนจำหน่ายรายใหญ่ โดย
  ในช่วงไตรมาสที่ 4/2551 บริษัทฯ ได้แต่งตั้งบริษัท ไทยเบฟเวอเรจ จำกัด (มหาชน)
  เป็นตัวแทนจำหน่ายแทนบริษัท ดีทแฮลม์ จำกัด เป็นเวลา 5 ปี
  เพื่อกระจายสินค้าในช่องทางโมเดิร์นเทรด และ ร้านค้าส่ง, ร้านค้าปลีกทั่วประเทศ
  นอกจากนั้นในปี 2548 บริษัทฯ ยังได้แต่งตั้งให้ บ.เสริมสุข จัดจำหน่ายสินค้าโออิชิ กรีนที
  ให้กับร้านค้าเล็กๆ และร้านอาหารต่างๆทั่วประเทศ โดย บ.เสริมสุข
  มีรถที่ใช้ในการกระจายสินค้าครั้งนี้ถึง 2,000 คัน ซึ่งสามารถเยี่ยมร้านค้าได้จำนวน 28,000
  ร้านค้าทุกๆ 3 วัน 2) ผ่านร้านค้าในเครือของกลุ่มบริษัทฯ
  เพื่อเข้าถึงลูกค้าในเครือของกลุ่มบริษัทฯ และ 3) ผ่านคู่ค้า
  เพื่อกระจายเข้าสู่ร้านค้าปลีกรายย่อย 4) ผ่านทางการส่งออก เป็นต้น

4.  กลยุทธ์การส่งเสริมการขายและการใช้สื่อโฆษณา

  บริษัทฯ ได้มีการโฆษณา ประชาสัมพันธ์ อย่างต่อเนื่อง นอกเหนือจากการใช้สื่อ โทรทัศน์ วิทยุ
  หนังสือพิมพ์ นิตยสารต่างๆ แล้ว ยังมุ่งเน้นสื่อทางเลือกใหม่ๆ เช่น โฆษณาออนไลน์ เป็นต้น
  เพื่อให้การสื่อสารมีประสิทธิภาพมากยิ่งขึ้น
  รวมทั้งการจัดการส่งเสริมการขายอย่างต่อเนื่องตลอดทั้งปีกับคู่ค้าของกลุ่มบริษัทฯ
  และการส่งเสริมการขายยิ่งใหญ่ประจำปี กับรายการ ไปแต่ตัว ทัวร์ยกแก๊ง
  ซึ่งได้รับการกล่าวขาน ตอบรับจากผู้บริโภค และพันธมิตรอย่างดีเยี่ยม
  อีกทั้งยังจัดทำกิจกรรมพิเศษต่างๆ เพื่อเป็นการตอบแทนสังคมและผู้บริโภค เช่น
  ร่วมออกบูทในงานเทศกาลต่างๆ หรือ โครงการเที่ยวทั่วไทยไปยกแก๊ง
  ที่มีวัตถุประสงค์เพื่อให้การท่องเที่ยว ของชุมชน และจังหวัดเป้าหมาย คึกคักมากยิ่งขึ้น

1.  ภาวะอุตสาหกรรมและการแข่งขัน

  ภาวะตลาดธุรกิจร้านอาหารญี่ปุ่น

  ตลาดอาหารญี่ปุ่นเติบโตอย่างรวดเร็ว จากการสำรวจในปี 2550 มีร้านอาหารญี่ปุ่นอยู่ประมาณ
  660 ร้านในประเทศไทยซึ่งเป็นอันดับห้าของโลก (รองมาจากอเมริกา จีน ไต้หวัน และ
  เกาหลีไต้)
  และพบว่าในบรรดาอาหารต่างชาติคนกรุงเทพจะชอบรับประทานอาหารญี่ปุ่นเป็นอันดับหนึ่ง
  (รองลงมาคืออาหาร จีน อเมริกา เวียดนาม และ อิตาลี)
  ด้วยกระแสความนิยมที่เติบโตอย่างรวดเร็วเช่นนี้จะเห็นได้ว่ามีร้านอาหารญี่ปุ่นที่ซื้อแฟรนไชส์จากประเทศญี่ปุ่นเกิดขึ้นอย่างมากมายและมีการแข่งขันค่อนข้างสูง
  บริษัทได้ซื้อแฟรนไชส์แห่งหนึ่งจากประเทศญี่ปุ่นเช่นกัน คือ MAIDO OOKINI ShOKUDO

  ภาวะตลาดธุรกิจเครื่องดื่มประเภทชา

  ในปี 2552 ตลาดเครื่องดื่มประเภทชาเขียวพร้อมดื่มมีอัตราการเติบโตเพิ่มจากปี 2551
  เป็นอย่างมาก โดยโออิชิมีส่วนแบ่งการตลาดเพิ่มขึ้นอย่างต่อเนื่องตลอดปี 2552 แม้
  ผู้บริโภคจะมีทางเลือกในการเลือกซื้อเครื่องดื่มประเภทอื่นๆ เพิ่มมากขึ้น อาทิ
  เครื่องดื่มทางเลือกใหม่เพื่อสุขภาพ เครื่องดื่มประเภทน้ำผลไม้ เครื่องดื่มธัญญาหาร หรือนม
  เป็นต้น

  คู่แข่งที่มีอยู่ในตลาดเน้นเรื่องการออกผลิตภัณฑ์รสชาติใหม่
  รวมถึงเน้นการแข่งขันทางด้านราคามากขึ้น อย่างไรก็ตาม บริษัทฯ มีความเชื่อมั่นว่าบริษัทฯ
  จะสามารถรักษาส่วนแบ่งตลาดของบริษัทฯ ได้ไม่ต่ำกว่าร้อย 64 ตลอดไป เนื่องจาก บริษัทฯ
  มีตราสินค้าที่แข็งแกร่ง และดำเนินกลยุทธ์ทางการตลาดที่มีประสิทธิภาพ

1.  การจัดหาผลิตภัณฑ์หรือบริการ

  บริษัท โออิชิ เทรดดิ้ง จำกัด (“โออิชิ เทรดดิ้ง”) ทำหน้าที่เป็นครัวกลางของกลุ่มโออิชิ
  ในการคัดเลือก สั่งซื้อ กระจายวัตถุดิบ
  รวมทั้งแปรรูปวัตถุดิบที่จำเป็นต้องรักษาคุณภาพและมาตรฐาน
  จัดส่งให้แก่สาขาต่างๆของร้านค้าในกลุ่มโออิชิ นอกจากนี้ ครัวกลางทำหน้าที่ผลิต
  เบเกอรี่และซูชิทุกชนิด เพื่อส่งให้กับร้านอาหารในกลุ่ม นอกจากการดำเนินงานดังกล่าวแล้ว
  ยังทำหน้าที่ผลิตเครื่องดื่มเครื่องดื่มชนิดต่าง ๆ

2.  ข้อจำกัดในการประกอบธุรกิจ

  -ไม่มี-